Úrad vlády SR						 Na rokovanie vlády SR
Sekcia hospodárskej politiky					 dňa  13.2.2002
									 k číslu: 959/2002
									 k bodu: 12

S t a n o v i s k o

k Rozpracovaniu a konkretizácii opatrení vyplývajúcich zo Správy o poľno-hospodárstve a potravinárstve v SR 2001, Správy o lesnom hospodárstve v SR 2001 a Správy o vodnom hospodárstve v SR 2001

I.

	Materiál predkladá minister pôdohospodárstva na základe uznesení vlády SR č. 761, 762, 763  z  22.8.2001 k vyššie  citovaným  odvetvovým zeleným správam.

	Opatrenia schválené vládou SR v  uvedených správach sú v predloženom materiáli  rozpracované na nositeľov úloh,   spolupracujúce ústredné orgány a orga-nizácie  s konkretizáciou  termínov  prípravy aktuálnych dokumentov. Hlavnú časť materiálu tvorí 10 úloh, dokumenty pripravené v rámci nich budú predložené na roko-vanie vlády v priebehu roku 2002. V návrhu uznesenia vlády SR,  v bode A.1, je uvedená skupina  úloh predkladaná vláde na schválenie. 

	Prílohu č. 1 tvorí 39 úloh v pôsobnosti MP SR, ktoré podporujú a doplňujú hlavnú skupinu úloh v pôsobnosti vlády.  V návrhu uznesenia vlády SR,  v bode B.1,  má ich vláda  zobrať na vedomie.

II.

	Vyhodnotenie pripomienkového konania uvádza akceptovanie vznesených pripomienok. K  pripomienkam podpredsedu vlády SR pre ekonomiku a pripomienke MF SR (metodicky označené za podnet)  podalo MP SR vysvetľujúce stanovisko.

III.

	V predloženom materiáli  sú rozpracované a konkretizované opatrenia z vlá-dou schválených minuloročných odvetvových zelených správ do úloh vo forme "harmonogramu" prípravy  dokumentov  predkladaných na rokovanie vlády SR, resp. vedenia MPSR.  Úlohy korešpondujú s príslušnými úlohami rezortu v Pláne práce vlády SR na rok 2002 a  Plánu legislatívnych úloh vlády SR na rok 2002, ako aj s prioritnými úlohami vlády SR pre vstup SR do EÚ, prijatými uznesením vlády SR č.1154 z  12.12.2001.

	Materiál neobsahuje doložku finančných, ekonomických, environmentálnych vplyvov a vplyvov na zamestnanosť, čo predkladateľ  odôvodňuje tým, že doložky tohoto zamerania budú súčasťou konkrétnych riešení v  dokumentoch pripravova-ných v rámci jednotlivých úloh, ktoré budú predkladané na rokovanie vlády SR.

	Materiál nebol predložený na  Poradu ekonomických ministrov vlády  SR.

	(Z navrhnutého uznesenia vlády je účelné vynechať v bode C.1 spoluprácu  ministra vnútra, podobne aj v časti "vykonajú", nakoľko v  desiatich úlohách na úrovni vlády SR sa úloha pre neho nevyskytuje.)

	Odporúčame vláde SR prijať uznesenie vlády  na základe výsledkov rozpravy k  predloženému materiálu.

Bratislava 11.2.2002